Motor laat Tafelberg brandFoto: @MrRobertTimothy/Twitter Die motor het in Tafelbergweg naby die sweefspoor se laerstasie begin brand. Dit is in die stadium nog nie duidelik wat veroorsaak het dat die motor begin brand het nie. Dit het egter vinnig tot ‘n veldbrand gelei. Die veldbrand was teen 15:20 nog nie geblus nie. Tafelbergweg is vir verkeer gesluit en bedrywighede by die sweefspoor is opgeskort. Minstens twee brandweerwaens is op die toneel en helikopters is ook besig om water oor die toneel te gooi. Verskeie inwoners van Vredehoek en Oranjezicht het verlede maand hul huise ontruim nadat ŉ brand laataand op Tafelberg uitgebreek het. Die brand het in die omgewing van Deerpark-rylaan begin woed. Groot skade is aangerig. Foto: Facebook